text: Flæskesteg fik for meget...
  19 december 2011 kl. 08.06
  December er sæson for små brande i hjemmet. En familie blev kørt på sygehuset til observation for røgforgiftning, da en flæskesteg søndag aften fik lidt for meget på Rugkobbel i Aabenraa.
  Og på Løgumklostervej i Rødekro antændte en juledekoration et gardin. 
  Flæskestegen gav en masse røg i køkkenet i en lejlighed på Rugkobbel. 
  Der skete ingen skade på ejendom eller ovnen, men flæskestegen var knap så appetitlig. Og for en sikkerheds skyld blev beboerne kørt på sygehuset til observation. 
  Kl. 21.46 antændte en juledekoration et gardin på Løgumklostervej i Rødekro. Der skete kun mindre skade. 
  Beredskabsforbunder har gjort op, at der er over 50 pct. flere brande i private hjem i december end i andre måneder. De fleste skyldes julelys.
  